“O šireletša mogwera ka go mo thuša gore a ute dibe tša gagwe.” Therešo ke gore re tla gobatša modiradibe kudu ka go thuša go uta dibe tša gagwe. Dibe tše dikgolo ke maswao a bontšhago gore motho o babja moyeng; go di uta go swana le go utela ngaka maswao a magolo a bolwetši. (Jakobo 5:14, 15) Modiradibe a ka be a boifa gore o tla newa tayo; eupša tayo ke tsela yeo Jehofa a bontšhago lerato ka yona, e bile e ka phološa bophelo bja gagwe. (Diema 3:12; 4:13) Go feta moo, go ka direga gore motho yo a phegelelago go dira dibe a tlišetše ba bangwe ka phuthegong kotsi. Na o ka nyaka go mo thuša go phatlalatša boemo bja gagwe bjo bo fošagetšego bja kgopolo bjo bo ilego bja mo lebiša go direng sebe? (Lefitiko 5:1; 1 Timotheo 5:22) Ka gona, dira sohle seo o ka se kgonago go kgonthišetša gore mofoši o bega taba yeo go bagolo ba phuthego.